Reiknað hefur verið út að meðallíftími tónlistarsena er jafnan þrjú ár , oft minna . Ég veit um margt fólk á mínum aldri sem bíður sárbænandi eftir því að rappið hypji sig og mér þykir því leitt að færa ykkur þessar ( hörmungar ) fréttir . Þeir eiga hringitónana , myndböndin , dagútvarp ( upp að vissu marki ) og , sem er tímanna tákn , streymið . Herra Hnetusmjör , sem er með ólíkindum vinsæll og í einstakri stöðu hérlendis , viðheldur henni en líkt og Emmsjé Gauti er hann naskur markaðsmaður og keyrir sinn feril án þess að blikna ; dúndrar út klúbbavænu rappi , hnetusmjöri í krukkum eða jólalagi með Bó og allt rennur þetta eftir sömu línunni einhvern veginn . Þegar senur verða stórar líður ekki á löngu þar til útvatnaðar afurðir láta á sér kræla . Ég hafði hins vegar gaman af 24/7 á síðasta ári , Elli Grill var líka sterkur að vanda og plata Krabba Mane olli því að maður sperrti upp eyrun . Eitt sem ég furða mig á er , hvar er trappið ?